
     REPUBLIKA HRVATSKA
     TRGOVAČKI SUD U OSIJEKU
    20 St-40/2018-7

U   I M E   R E P U B L I K E   H R V A T S K E

R J E Š E N J E

Trgovački sud u Osijeku, po višem sudskom savjetniku Josi Jovanović, u stečajnom predmetu povodom zahtjeva Financijske agencije Regionalni centar Osijek Podružnica Osijek, L. Jagera 3, OIB: 85821130368, za pokretanje skraćenog stečajnog postupka nad dužnikom EURO CAR & NAUTIC INTERNATIONAL d.o.o. za trgovinu i usluge Tenja, Dunavska 5, OIB: 82750443287, MBS:  030077804, dana 26. travnja 2018.


r i j e š i o     j e


Obustavlja se skraćeni stečajni postupak nad dužnikom EURO CAR & NAUTIC INTERNATIONAL d.o.o. za trgovinu i usluge Tenja, Dunavska 5, OIB: 82750443287, MBS:  030077804, a rješenje Trgovačkog suda u Osijeku broj: St-40/2018-4 od 21. ožujka 2018. stavlja se izvan snage.  

Obrazloženje


Financijska agencija, Regionalni centar Osijek, Klasa: 110-07/18-01/04, Ur.broj: 04-06-18-139 od 10. siječnja 2018., dostavila je Trgovačkom sudu u Osijeku zahtjev za provedbu skraćenog stečajnog postupka nad dužnikom EURO CAR & NAUTIC INTERNATIONAL d.o.o. za trgovinu i usluge Tenja, Dunavska 5, OIB: 82750443287, MBS:  030077804. 

Podneskom od 28. ožujka 2018. Financijska agencija Regionalni centar Osijek  obavijestio je sud da su za navedenog stečajnog dužnika zaplijenjena sredstva po osnovi zahtjeva za izravnu naplatu temeljem sklopljene predstečajne nagodbe broj: Stpn-2/16-6 ovrhovoditelja Nava banka d.d. u stečaju u iznosu od 8.054,05 kn, te je račun stečajnog dužnika odblokiran.

Podneskom od 4. travnja 2018. stečajni dužnik obavijestio je sud da je podmirio sva dugovanja i da više nema evidentiranih nepodmirenih dugovanja, odnosno isti je obavijestio Sud da više nije u blokadi. 

Uvidom u predmetnu Specifikaciju izvršenja osnove za plaćanje STPN-2/16 NSD od 26.3.2018. koju je dostavila FINA Sud je utvrdio da računi i novčana sredstva stečajnog dužnika nisu u blokadi, odnosno da nepodmirene obveze na dan izdavanja Potvrde iznose 0,00 kuna. 


Iz navedenog slijedi da nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom u smislu odredbe iz čl. 431. Stečajnog zakona, pa je sukladno čl. 433. Stečajnog zakona sud donio rješenje kojim je obustavio skraćeni stečajni postupak nad dužnikom. 

U Osijeku  26. travnja 2018. 

Zapisničar
Ljiljana Floršić					  	 Viši sudski savjetnik

							  	   Joso Jovanović


POUKA O PRAVNOM LIJEKU:
Protiv ovog  rješenja može nezadovoljna stanka uložiti žalbu  u roku od 8 dana pismeno u 3 primjerka (članak 19. stav 1. Stečajnog zakona). O žalbi protiv rješenja sudskog savjetnika odlučuje sudac pojedinac ovoga suda (članak 436. stavak 2. Stečajnog zakona) 


                                                                                                                                           
D N A :
1. Predlagatelju - FINA Regionalni centar Osijek 
3. dužnik
4. e-oglasna ploča suda    
5. registar suda     - nakon pravomoćnosti   
6. Kal. 

